CELEX: 31986R1002
Language: el
Date: 1986-04-07 00:00:00
Title: Κανονισμός (ΕΟΚ) αριθ. 1002/86 της Επιτροπής της 7ης Απριλίου 1986 που τροποποιεί τον κανονισμό (ΕΟΚ) αριθ. 3155/85 περί καθιέρωσης του προκαθορισμού των νομισματικών εξισωτικών ποσών

Avis juridique important

|

31986R1002

Κανονισμός (ΕΟΚ) αριθ. 1002/86 της Επιτροπής της 7ης Απριλίου 1986 που τροποποιεί τον κανονισμό (ΕΟΚ) αριθ. 3155/85 περί καθιέρωσης του προκαθορισμού των νομισματικών εξισωτικών ποσών  

Επίσημη Εφημερίδα αριθ. L 093 της 08/04/1986 σ. 0008 - 0008

***** ΚΑΝΟΝΙΣΜΟΣ (ΕΟΚ) αριθ. 1002/86 ΤΗΣ ΕΠΙΤΡΟΠΗΣ  της 7ης Απριλίου 1986  που τροποποιεί τον κανονισμό (ΕΟΚ) αριθ. 3155/85 περί καθιέρωσης του προκαθορισμού των νομισματικών εξισωτικών ποσών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), και ιδίως το άρθρο 12,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1985 περί κοινής οργανώσεως αγοράς στον τομέα των σιτηρών (2), όπως τροποποιήθηκε τελευταία από τον κανονισμό (ΕΟΚ) αριθ. 3793/85 (3), και ιδίως το άρθρο 12 παράγραφος 2, το άρθρο 15 παράγραφος 5 και το άρθρο 16 παράγραφος 6, καθώς και τις αντίστοιχες διατάξεις των άλλων κανονισμών περί κοινής οργανώσεως της αγοράς στον τομέα των γεωργικών προϊόντων,  Εκτιμώντας:  ότι ο κανονισμός (ΕΟΚ) αριθ. 3155/85 της Επιτροπής (4) καθιέρωσε προκαθορισμό των νομισματικών εξισωτικών ποσών·  ότι μια επαλήθευση αποκάλυψε ότι οι διατάξεις σχετικά με τις προσαρμογές των νομισματικών εξισωτικών ποσών που προκαθορίζονται και περιέχονται στο άρθρο 9 του κανονισμού (ΕΟΚ) αριθ. 3155/85 δεν ανταποκρίνονται πλήρως στον επιζητούμενο στόχο, ιδίως στην περίπτωση τροποποιήσεως των νομισματικών εξισωτικών ποσών που προκύπτουν από την εξέλιξη των πραγματικών τιμών συναλλάγματος που λαμβάνουν χώρα μετά την ημερομηνία προκαθορισμού των νομισματικών εξισωτικών ποσών· ότι επιβάλλεται επομένως εφεξής να τροποποιηθούν οι εν λόγω διατάξεις·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των ενδιαφερομένων επιτροπών διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 9 παράγραφος 2 του κανονισμού (ΕΟΚ) αριθ. 3155/85 αντικαθίσταται από το ακόλουθο κείμενο:  «2. Στην περίπτωση προσαρμογής αυτού του είδους, δεν επηρεάζονται τα στοιχεία που αναφέρονται στο άρθρο 1 παράγραφος 2 στοιχείο β) τα οποία προκαθορίζονται.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Απριλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 281 της 1. 11. 1975, σ. 1.  (3) ΕΕ αριθ. L 367 της 31. 12. 1985, σ. 19.  (4) ΕΕ αριθ. L 310 της 21. 11. 1985, σ. 22.